अमोला में अब तक टंकी से शुरू नहीं पानी की सप्लाई
शिवपुरी जिले के मडीखेड़ा डैम के डूब में आए अमोला के रहवासी इन दिनों पीने के पानी की समस्या से भारी परेशान हैं। उनका कहना है कि जल स्तर गिरने से डूब विस्थापित गांव के जलस्रोतों ने पानी देना बंद कर दिया है, जिसे लेकर ग्रामवासी पीने के पानी के लिए परेशान हो रहे हैं। करीब 800 जनसंख्या वाले इस गांव के लोगों को रोज दो किमी दूर लगे हैंडपंप तक की भागदौड़ करनी पड़ती है तब कहीं जाकर पीने का पानी नसीब हो पा रहा है। विभागीय अधिकारी ध्यान नहीं दे रहे वहीं जनप्रतिनिधियों द्वारा सुध नहीं लेने से गांव वालों में रोष है।
महिला गोमती, प्रभो तथा कल्याणी आदिवासी ने बताया कि गांव में पानी की समस्या लगातार बढ़ती जा रही है और कोई ध्यान नहीं दे रहा है। कहने गांव में पानी की टंकी है और पानी की लाइन भी बिछाई गई है, लेकिन गांव वालों को लंबे समय से टंकी का पानी नसीब नहीं हो सका है।
गांव की सभी महिलाएं और बालिकाएं सुबह से ही पानी की तलाश निकलते हैं तब कहीं जाकर पीने के पानी की समस्या हल हो पाती है। बालिकाएं भी पानी के लिए भटकती हैं जिससे उनकी पढ़ाई का हर्जा हो रहा है।
सफेद हाथी साबित हो रही पानी की टंकी
विस्थापित गांव अमोला की नलजल योजना ठप है। वहीं लाखों रुपए की लागत से बनाई गई पानी की टंकी लोगों को अब तक सफेद हाथी ही साबित हो सकी है। देख रेख के अभाव में पाइप लाइन जगह-जगह से खरब हो गई है वहीं नल में लगी टोटियां चोरों ने गायब कर दीं हैं। पानी की टंकी से केवल आसपास के दबंग भाजपा नेताओं के आठ दस घरों को ही पानी की सप्लाई होती है। शेष ग्रामवासी पानी के लिए भटकते रहते हैं।
करैरा के अमोला स्थित पानी की टंंकी।
जल स्तर गिरने से है पानी की किल्लत
क्षेत्र का जल स्तर तेजी से गिरता जा रहा है। हैंडपंपों ने पानी देना बंद कर दिया है जिससे गांव में पानी की समस्या उत्पन्न हो गई है। इस संबंध की समस्या से जल्द ही कलेक्टर को अवगत कराया जाकर समस्या का समाधान किया जाएगा। दिनेश परिहार, जिला पंचायत सदस्य करैरा
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva